Diari Oficial de la Generalitat Valenciana


Sumari del DOGV 6547, del 20-06-2011 (2011/7072)

RESOLUCIÓ de 3 de juny de 2011, de la consellera d'Agricultura, Pesca i Alimentació, per la qual es convoquen les ajudes per al foment de races autòctones en extensiu per a l'exercici 2011 a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6547

Data del DOGV
:   20-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7072


Data del document
:   03-06-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * ajuda pública

RESOLUCIÓ de 3 de juny de 2011, de la consellera d'Agricultura, Pesca i Alimentació, per la qual es convoquen les ajudes per al foment de races autòctones en extensiu per a l'exercici 2011 a la Comunitat Valenciana. [2011/7072]  
Per mitjà del Reial Decret 1724/2007, de 21 de desembre, es va establir la base normativa de les ajudes estatals destinades al foment de sistemes de producció de races ramaderes autòctones en règims extensius (BOE núm. 14, de 16.01.2008). Este règim d'ajudes ha sigut notificat a la Comissió Europea i es considera compatible amb el Tractat CE. Per tant, se li ha assignat el número de registre N10/2008. La duració s'establix per un període que acaba el 31 de desembre de 2013.  
  
En l'Orde de 26 de juny de 2008, de la Conselleria d'Agricultura, Pesca i Alimentació, es va establir el sistema de concessió i pagament d'estes ajudes a la Comunitat Valenciana (DOCV núm. 5813, de 24.07.2008), i es va fixar, en l'apartat cinqué, que les sol·licituds d'ajuda es presentarien per mitjà d'una instància degudament emplenada i subscrita pel titular de l'explotació o pel representant legal que corresponga en el termini de presentació que s'establisca en cada convocatòria anual.  
Per mitjà de l'Orde 28/2010, de 19 de juliol de 2010, es va modificar l'Orde de 26 de juny de 2008, de la Conselleria d'Agricultura, Pesca i Alimentació (DOCV núm. 6324, de 03.08.2010), com a adaptació al Reial Decret 66/2010, sobre l'aplicació els anys 2010 i 2011 dels pagaments directes a l'agricultura i la ramaderia. En la seua disposició final tercera es modifiquen les lletra b i d de l'article 2 del Reial Decret 1724/2007, de 21 de desembre, que és la que establia la base normativa de les ajudes estatals destinades al foment de sistemes de producció de races ramaderes autòctones en règims extensius.   
En l'article 2 de l'Orde ARM/1432/2011, de 25 de maig, per la qual s'establix un nou termini per a la presentació de sol·licituds de determinades subvencions estatals en matèria de ramaderia l'any 2011, s'establix que, per a esta campanya, el termini de presentació de sol·licituds es pot ampliar fins al 30 de juny, inclusivament.  
Per tant, i a fi que s'inicie per a l'exercici 2011 el procés de sol·licitud i tramitació de les ajudes mencionades,   
Vista la proposta de la directora general de Producció Agrària, resolc:  
  
Apartat primer   
Convocar, per a l'exercici 2011, les ajudes a races autòctones en règims extensius, les bases reguladores de les quals es troben en l'Orde de 26 de juny de 2008, de la Conselleria d'Agricultura, Pesca i Alimentació, per la qual s'establix el procediment de concessió i pagament de les ajudes destinades al foment de sistemes de producció de races ramaderes autòctones en règims extensius a la Comunitat Valenciana (DOCV núm. 5813, de 24.07.2008).   
  
Apartat segon  
Les ajudes convocades es concediran a càrrec de l'aplicació pressupostària 32.42.54.9033.605.39.5, línia T3082, del programa de Desenvolupament i Millora de la Ramaderia, amb un import màxim de 129.429 euros.  
  
Apartat tercer  
El termini de presentació de sol·licituds per a l'exercici 2011 serà fins al 30 de juny, inclusivament.  
  
Apartat quart  
Les inversions es faran i es justificaran davant de l'administració abans del dia 30 de setembre de 2011, tal com s'establix en l'apartat nové de l'annex I de l'Orde de 26 de juny de 2008.  
  
  
DISPOSICIONS FINALS  
  
Primera  
Es delega en el director general competent en matèria de ramaderia la concessió i denegació de les ajudes previstes en esta resolució.  
  
Contra esta resolució, que és definitiva en via administrativa, es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes, comptador des de l'endemà de la publicació, o impugnar-se directament davant de l'orde jurisdiccional per mitjà de la interposició d'un recurs contenciós administratiu en el termini de dos mesos a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
  
València, 3 de juny de 2011.- La consellera d'Agricultura, Pesca i Alimentació: Maritina Hernández Miñana.